IKTATÓSZÁM: 7/133-25/2022. TÁRGY:megállapodás megkötése Pécs megyei Jogú Város Önkormányzata és a Pécsi Többcélú Agglomerációs társulás további együttműködésének kereteiről

Melléklet:2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. december 19.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: gusa erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Pécs Megyei Jogú Város Önkormányzat Közgyűlése a 2022. decemberi ülésén hozott 290/2022. (XII.6.) számú határozatával, mely az előterjesztés 2. sz. mellékletét képezi, visszavonta a Társulásból történő kilépésről júniusban meghozott döntését. A város a Társulásban történő feladatellátást, az intézmények közös működtetését a továbbiakban is folytatni kívánja.

A Közgyűlés a határozatban rendelkezik a társulással történő további együttműködés kereteit is biztosító megállapodás megkötéséről. A megállapodás az előterjesztés 1. sz. mellékletét képezi, amely tartalmazza a közös feladatellátásra vonatkozó megállapodások felülvizsgálatát (háziorvosi ügyelet, állati hulladék begyűjtése), a tanácsülések határozatképességéről szóló rendelkezést, illetve további egy fő gazdasági munkatárs alkalmazását. A gazdasági referens feladatköre Pécs Megyei Jogú Város Polgármesteri Hivatal Kulturális és Népjóléti Főosztályának munkatársaként a társulás és intézményei gazdálkodásának nyomon követését, a Költségvetési és Közgazdasági Főosztállyal való kapcsolattatást és a társulás gazdasági érdekeinek képviseletét tartalmazná.

A Közgyűlés döntése szerint a Társulásnak a Pécstől kapott támogatásokkal december 31-ig el kell számolnia. Az elszámolást a munkaszervezeti feladatokat ellátó Pécs Megyei Jogú Város Polgármesteri Hivatala Költségvetési és Közgazdasági Főosztálya készíti el. A kimutatást a Társulási Tanács következő ülésén tárgyalja, annak elfogadása után történhet meg a pénzügyi elszámolás.

A Társulás és a tagönkormányzatok közötti további együttműködés és a közös feladatellátás feltétele a gazdálkodási és a pénzügyi folyamatok pontos ismerete, a részletes elszámolás. A Társulás saját vagyonával való gazdálkodása és pénzeszközeinek szabad felhasználása kizárólag a társulási tanács szabályszerű döntésétől függhet. Több fejlesztési elképzelés is megvalósításra vár, melyet a tagönkormányzatok kezdeményeztek. A pénzügyi elszámolás és a megállapodás aláírása után a Társulási Tanács munkáját Pécs

Megyei Jogú Város Önkormányzata és a Polgármesteri Hivatal Költségvetési és Közgazdasági Főosztálya várhatóan támogatni fogja.

Kérem a Társulási Tanácsot, hogy a határozati javaslatot szíveskedjen elfogadni.

Pécs, 2022. december 12.

Pfeffer József elnök